දැනට මෙරටින් වාර්තා වන සමස්ත කොරෝනා ආසාදිතයින් සංඛ්‍යාව 9791ක්.කෙසේ වෙතත්, කොරෝනා ආසාදිතයන් හඳුනා ගැනීම සඳහා සිදුකරන පී.සී.ආර්. පරීක්ෂණවල ප්‍රතිඵල ලැබීමේ ප්‍රමාදයක් තවදුරටත් දක්නට ලැබෙන බව රජයේ වෛද්‍ය නිලධාරීන්ගේ සංගමයේ සංස්කාරක වෛද්‍ය හරිත අලුත්ගේ කියා සිටියා.එමෙන්ම, කොරෝනා ආසාදිත රෝගීන් රෝහල් ගත කිරීමේ යම් ප්‍රමාදයක් පවතින බවට දිවයිනේ විවිධ ප්‍රදේශවලින් තොරතුරු වාර්තාවීම සම්බන්ධයෙන් අද (30) පස්වරුවේ සෞඛ්‍ය ප්‍රවර්ධන කාර්යාංශයේ පැවති මාධ්‍ය හමුවේදී මාධ්‍යවේදීන් නියෝජ්‍ය සෞඛ්‍ය සේවා අධ්‍යක්ෂ ජනරාල් වෛද්‍ය හේමන්ත හේරත්ගෙන් ප්‍රශ්න කළා.